**R O M Â N I A** (nu produce efecte juridice)\*

**JUDEȚUL MUREȘ Inițiator**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 51874 / 11879 / 01.10.2024**

 **R E F E R A T D E A P R O B A R E**

**privind mandatul dat reprezentantului autorităţii de a vota în Adunarea Generală a A.D.I „AQUA INVEST MUREŞ ”** **modificarea și actualizarea ”Regulamentului serviciului de alimentare cu apă și de canalizare în aria de operare a Companiei Aquaserv SA” în conformitate cu prevederile Regulamentului-cadru aprobat prin Ordinul ANRSC nr. 88/2007, și a constatărilor Notei de control al ANRSC din data de 11.08.2022**

*Prin adresa cu nr. 51251/11807/30.09.2024, A.D.I. ”Aqua Invest Mureș” a transmis municipalității trei modele de proiecte de hotărâri având ca obiect unele schimbări ale activității asociației, pe care le vom reproduce în formatul adecvat, fără a modifica aspecte de conținut. Proiectul alăturat vizează modificarea regulamentului serviciului de alimentare cu apă și de canalizare în aria de operare a Companiei Aquaserv S.A.*

 În vederea operării serviciului de alimentare cu apă și de canalizare, s-a înființat operatorul regional ”*Compania Aquaserv*” S.A., societate pe acțiuni cu capital integral public, care își desfășoară activitatea exclusiv pentru autoritățile locale care i-au delegat gestiunea serviciului, prin Asociația de Dezvoltare Intercomunitară ”*AQUA INVEST MUREȘ*”.

 În conformitate cu art. 76, alin. (2), lit. ”*a*” Dispoziții generale, Regulamentul serviciului de alimentare cu apă și de canalizare în aria de operare a Companiei Aquaserv S.A. este anexă la Contractul de delegare a gestiunii serviciilor publice de alimentare cu apă și de canalizare.

 Prevederile regulamentului se aplică, de asemenea, la proiectarea, executarea, recepționarea, exploatarea și întreținerea instalațiilor din sistemul public de alimentare cu apă și de canalizare.

 Din verificarea conținutului regulamentului și a caietului de sarcini al serviciului de alimentare cu apă și de canalizare, anexe la Contractul de delegare, echipa de control constată:

 ”*Regulamentul serviciului de alimentare cu apă și de canalizare în aria de operare a S.C. Compania Aquaserv S.A.*” nu respectă prevederile Regulamentului-cadru aprobat prin Ordinul Președintelui A.N.R.S.C. nr. 88/2007, constatându-se următoarele:

* Secțiunea a 2-a - *Captarea apei* - este incompletă prin nepreluarea prevederilor minimale prevăzute de Regulamentul-cadru prin art. 71 și 72;
* Secțiunea a 3-a - *Tratarea apei brute* - nu este detaliată și nu preia prevederile minimale prevăzute de Regulamentul-cadru prin art. 73-80;
* Secțiunea a 4-a – *Transportul apei potabile* – nu este detaliată și nu preia prevederile minimale din Regulamentul-cadru la art. 83-93;
* Secțiunea a 5-a – *Înmagazinarea apei* – nu este detaliată și nu preia prevederile minimale din Regulamentul-cadru la art. 95-97;
* Art. 90 din ”*Regulamentul serviciului de alimentare cu apă și de canalizare în aria de operare a S.C. Compania Aquaserv S.A.*” – *cheltuielile pentru executarea branșamentului* – prevede posibilitatea ca ”*cheltuielile pentru executarea branșamentului inclusiv a căminului de apometru*” pot fi puse în sarcina utilizatorilor, conrar dispozițiilor art. 110 din Regulamentul-cadru;
* Art. 112, alin. (2) din ”*Regulamentul serviciului de alimentare cu apă și de canalizare în aria de operare a S.C. Compania Aquaserv S.A.*”, prin care se dispune că ”*nivelul maxim admis pentru pierderile de apă (de la captare la utilizator) pentru aria de operare a S.C. Compania Aquaserv S.A. este de maxim 65%*” contravine dispozițiilor art. 36, alin. (6) din Legea serviciului de alimentare cu apă și de canalizare nr. 241/2006, republicată, cu modificările și completările ulterioare, care prevede că nivelul pierderilor ”*se aprobă de către autoritatea deliberativă a unității administrativ-teritoriale sau, după caz, de către adunarea generală a asociației de dezvoltare intercomunitară pe baza bilanțului apei*”. Trebuie menționat că, potrivit art. 92, alin. (3) din Regulamentul-cadru al serviciului de alimentare cu apă și de canalizare, ”*pentru realizarea unui bilanț al apei și pentru a avea o evaluare generală a eficienței sistemului, se va determina mărimea pierderii de apă din sistem, prin măsurarea simultană a debitelor sau ca valori medii pe perioade de timp, cu ajutorul contoarelor de apă, pe tronsoane*”;
* Art. 116 din ”*Regulamentul serviciului de alimentare cu apă și de canalizare în aria de operare a S.C. Compania Aquaserv S.A.*” este incomplet și nu prevede dispozițiile art. 136, alin. (4) din Regulamentul-cadru, respectiv ”*contravaloarea contoarelor de apă montate de utilizatori cu acordul operatorilor, inclusiv contravaloarea montajului acestora, se decontează de operatori pe baza documentelor justificative prezentate de utilizatori. Decontarea se face în limita fondurilor cu această destinație, prevăzute în bugetele locale sau ale asociațiilor de dezvoltare comunitară, aprobate potrivit legii, și transferate operatorilor, respectiv în bugetele operatorilor, potrivit programelor de investiții stabilite pe baza contractelor de delegare a gestiunii. Până la montarea contoarelor, consumul facturat nu va depăși consumul stabilit în regim paușal*”;
* Art. 124 din ”*Regulamentul serviciului de alimentare cu apă și de canalizare în aria de operare a S.C. Compania Aquaserv S.A.*” – *cheltuielile pentru executarea racordului, inclusiv a căminului de racord* – prevede posibilitatea ca ”*cheltuielile pentru executarea racordului inclusiv a căminului de racord*” să poată fie puse în sarcina utilizatorilor, contrar dispozițiilor art. 144 din Regulamentul-cadru. De altfel, și prevederile din contractul de delegare, cu privire la finanțarea execuției branșamentului de apă și a racordului de canalizare, sunt contrare dispozițiilor legale în vigoare;
* Secțiunea a 2-a a Serviciului de canalizare – *Epurarea apelor uzate* – nu este detaliată și nu preia prevederile miimale prevăzute de Regulamentul-cadru prin art. 180-189;
* Secțiunea a 3-a a Serviciului de canalizare – *Evacuarea, tratarea și depozitarea nămolurilor provenite din stațiile de tratare a apei brute* – nu este detaliată și nu preia prevederile minimale prevăzute de Regulamentul-cadru prin art. 190-197;
* Secțiunea a 4-a a Serviciului de canalizare – *Evacuarea, tratarea și depozitarea nămolurilor provenite din stațiile de tratare a apei uzate –* nu este detaliată și nu preia prevederile minimale prevăzute de Regulamentul-cadru prin art. 198-208;
* Includerea dispozițiilor art. 110, alin. (1) din **Regulamentul-cadru al serviciului de alimentare cu apă și de canalizare aprobat prin Ordinul Președintelui A.N.R.S.C. nr. 88/2007**, conform căruia ”*Cheltuielile pentru executarea branșamentului, inclusiv a căminului de apometru, revin autorităților administrației publice locale, județene sau asociațiilor de dezvoltare comunitară. Execuția lucrărilor se realizează prin grija operatorului, iar modalitățile de decontare vor fi stabilite în contractul de delegare a gestiunii, dacă este cazul*”.
* Includerea dispozițiilor art. 114, alin. (1) din **Regulamentul-cadru al serviciului de alimentare cu apă și de canalizare aprobat prin Ordinul Președintelui A.N.R.S.C. nr. 88/2007**, conform căruia ”*Cheltuielile pentru executarea racordurilor la utilizator revin autorităților administrației publice local, județene sau asociațiilor de dezvoltare intercomunală. Execuția lucrărilor se realizează prin grija operatorului, iar modalitățile de decontare vor fi stabilite în contractul de delegare a gestiunii, dacă este cazul.*”

Asociația de Dezvoltare Intercomunitară ”*Aqua Invest Mureș*” va modifica și actualiza ”*Regulamentul serviciului de alimentare cu apă și de canalizare în aria de operare a S.C. Compania Aquaserv S.A.*” în conformitate cu prevederile Regulamentului-cadru al serviciului de alimentare cu apă și de canalizare aprobat prin Ordinul Președintelui A.N.R.S.C. nr. 88/2007 și a constatărilor Notei de Control a A.N.R.S.C. din data de 11.08.2022.

În conformitate cu art. 21, alin. (1) din Statutul Asociației, pentru a vota în adunarea generală modificarea și completarea Regulamentului Serviciului, reprezentantul asociatului trebuie să aibă un mandat special, acordat expres, în prealabil, prin hotărâre a deliberativului autorității publice.

Având în vedere cele expuse, propunem spre aprobare proiectul de hotărâre privind modificarea și actualizarea ”*Regulamentuluiserviciului de alimentare cu apă și de canalizare în aria de operare a S.C. Compania Aquaserv S.A*”, în conformitate cu prevederile Regulamentului-cadru al serviciului de alimentare cu apă și de canalizare aprobat prin Ordinul Președintelui A.N.R.S.C. nr. 88/2007 și a constatărilor Notei de Control a A.N.R.S.C. din data de 11.08.2022, care face parte integrantă din prezenta hotărâre.

*Luând în considerare cele mai sus redate, supunem aprobării Consiliului Local proiectul de hotărâre alăturat.*

**Aviz favorabil al**

**Administrației Domeniului Public**

**Director A.D.P.**

**ing. Moldovan Florian**

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind mandatul dat reprezentantului autorităţii de a vota în Adunarea Generală a A.D.I „AQUA INVEST MUREŞ ” modificarea și actualizarea ”Regulamentului serviciului de alimentare cu apă și de canalizare în aria de operare a Companiei Aquaserv SA” în conformitate cu prevederile Regulamentului-cadru aprobat prin Ordinul ANRSC nr. 88/2007, și a constatărilor Notei de control al ANRSC din data de 11.08.2022**

**Având în vedere:**

*a) Referatul de aprobare nr.* 51874 / 11879 / 01.10.2024*, inițiat de Primar prin Serviciul Public Administrația Domeniului Public privind mandatul dat reprezentantului autorităţii de a vota în Adunarea Generală a A.D.I „AQUA INVEST MUREŞ ” modificarea și actualizarea ”Regulamentului serviciului de alimentare cu apă și de canalizare în aria de operare a Companiei Aquaserv SA” în conformitate cu prevederile Regulamentului-cadru aprobat prin Ordinul ANRSC nr. 88/2007, și a constatărilor Notei de control al ANRSC din data de 11.08.2022*

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_\_\_\_\_\_\_\_;

**În conformitate cu prevederile:**

* art.5 alin.(2), lit. „l”, art.16 alin.(3) lit. „f”, art.17 alin.(1), lit „d” și art. 21 alin.(1) din Statutul Asociaţiei de Dezvoltare Intercomunitară ”Aqua Invest Mureş”, precum şi ale art.76 alin.(2), lit.„a” din Contractul de Delegare a Gestiunii Serviciilor Publice de Alimentare cu Apă şi de Canalizare
* art. 6, art. 10, alin. (1) și art. 12, alin. (1), lit. d) și h) din Legea nr. 241/2006 a serviciului de alimentare cu apă şi de canalizare, rep., cu modificările și completările ulterioare;
* art. 1, alin. (2) al Anexei la Ordinul nr. 231/2022 privind aprobarea Metodologiei de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investiţiile în infrastructura de apă, aprobată prin Hotărârea Guvernului nr. 677/2017;
* art.10 alin.(5) și (5^1) din Legea serviciilor comunitare de utilități publice nr. 51 din 8 martie 2006, republicată, cu modificările și completările ulterioare;

**În temeiul** art. 129 alin. (2) lit. d), alin. (7) lit. n), art. 139 alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art.1**. Se aprobă modificarea și actualizarea ”Regulamentului serviciului de alimentare cu apă și de canalizare în aria de operare a Companiei Aquaserv S.A” în conformitate cu prevederile Regulamentului-cadru aprobat prin Ordinul ANRSC nr. 88/2007, și a constatărilor Notei de control al ANRSC din data de 11.08.2022, conform anexei care face parte integrantă din prezenta hotărâre.

**Art.2.** Se mandatează reprezentantul Municipiului Târgu Mureș în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze modificarea și actualizarea ”Regulamentului serviciului de alimentare cu apă și de canalizare în aria de operare a Companiei Aquaserv S.A” în conformitate cu prevederile Regulamentului-cadru aprobat prin Ordinul ANRSC nr. 88/2007, respectiv să voteze aprobarea Actului Adițional la Contractul de delegare a gestiunii serviciilor publice de alimentare cu apă şi de canalizare, din anexă, care face parte integrantă din prezenta hotărâre.

**Art.3.** Se mandatează preşedintele Asociaţiei de Dezvoltare Intercomunitară “AQUA INVEST MUREŞ”, dl. Péter Ferenc, să semneze în numele şi pe seama membrilor asociați, hotărârea AGA și Actul Adițional la Contractul de delegare a gestiunii serviciilor publice de alimentare cu apă şi de canalizare, aprobat conform dispoziţiilor articolului 1.

**Art.** **4.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public.

**Art. 5.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 6.** Prezenta hotărâre se comunică:

* Serviciului Public Administraţiei Domeniului Public;
* Asociației de Dezvoltare Intercomunitară Aqua Invest Mureș;

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**